Ġimgħa qabel ir-referendum dwar l-indipendenza, il-Mexxej Nazzjonalista Skoċċiż, Alex Salmond qal li bil-vot favur l-indipendenza minn mar-Renju Unit il-Ħamis li ġej, l-Iskozja tinsab fuq l-għatba li tagħmel l-istorja. Il-mexxej Skoċċiż kien qed jitkellem f’konferenza tal-aħbarijiet waqt li l-Mexxeja tal-partiti ewlenin fir-Renju Unit sejħu lill-Iskoċċiżi biex jivvutaw kontra l-indipendenza. Erba’ miljun u tliet mitt elf persuna rreġistraw biex jivvutaw fir-referendum tal-Ħamis li ġej. Skont l-aħħar stħarriġ, il-kamp tal-le għall-indipendenza qed igawdi vantaġġ żgħir waqt li żewġ stħarriġ oħra li sar fl-aħħar jiem indikaw li jinsabu ras imb’ras.